Ilie Dumitrescu, impresionat de Ivaylo Petev: "Felicitări! Mutări foarte bune"
Universitatea Craiova a revenit în mod spectaculos în derby-ul cu rivala din oraș, FCU, și s-a impus cu 1-2 în ultimul meci din sezonul regulat al Superligii.
După meci, Ilie Dumitrescu l-a felicitat pe Ivaylo Petev, la Digisport, pentru schimbările făcute în repriza secundă și a evidențiat principalele avantaje pe care le-a adus schimbarea de sistem pe care a făcut-o antrenorul bulgar la pauză.
"Mutări inspirate ale lui Ivaylo Petev. Trece într-un 4-2-3-1 cu Baiaram și Câmpanu în părțile laterale. Câmpanu a adus un plus echipei. Mitriță în spatele lui Ivan. A fost o echipă cu Anzor și cred că aici dă cel mai bun randament și ar putea fi o soluție, lângă un închizător.
Baiaram dă randament foarte bun acolo în bandă, Ivan joacă foarte bine în față. Un randament excelent după pauză al Universității.
De partea cealaltă am observat și cu Rapid și acum, că după pauză din punct de vedere fizic FCU n-a mai arătat al fel de bine. Fără forță pe faza ofensivă, deși sunt jucători cu calitate în ofensivă la FCU.
Felicitări lui Petev. Cred că acest sistem 4-2-3-1 ar putea să aducă un plus pentru Universitatea Craiova", a spus Ilie Dumitrescu.
FCU Craiova - Univ. Craiova 1-2
Universitatea Craiova stabilește, astfel, clasamentul play-off-ului la finalul sezonului regulat. Oltenii au încheiat cele 30 de etape cu 49 de puncte, astfel că vor începe play-off-ul de pe locul patru, cu 25, la șapte distanță de liderul FCSB.
De partea cealaltă, FCU Craiova va rămâne pe locul 13 la începutul play-out-ului și va începe cu 16 puncte.
Clasamentul Superligii
Urmăriți SPORT.RO și pe Google News